Ved at undersøge hvordan nuværende praktikpladser er fordelt og holder det op i mod blandt andet virksomhedernes størrelse, økonomi og antal faglærte, er Ministeriet for Børn, Undervisning og Ligestilling nået frem til, at der er grundlag 2810 flere praktikpladser i Nordjylland. Cirka en tredjedel af de potentielle praktikpladser hører til i branchen Handel og transport, knap en femtedel er indenfor industri og en tiendedel af praktikpladserne kan findes indenfor Erhvervsservice. - Analysen kan forhåbentligt være med til at åbne virksomhedernes øjne for, at man som industrivirksomhed også kan tage en merkantil elev. Samtidig kan eleverne se, at man kan lede bredt i mange brancher, når man skal finde sin praktikplads, siger Minister for Børn, Undervisning og Ligestilling Ellen Trane Nørby På landsplan er der 33.755 flere praktikpladser at hente.

Referat:
Der er mange flere praktikpladser at hente. Ministeriet for Børn, Undervisning og Ligestilling skønner nemlig, at der er basis for 2810 flere praktikpladser i det nordjyske.